ททท.มอบรางวัล The Best of SHA แก่พระบรมมหาราชวัง ผ่านการ Vote จากนักท่องเที่ยวกว่า 120,000 คน
นายยุทธศักดิ์ สุภสร ผู้ว่าการ ททท. เปิดเผยในพิธีมอบรางวัล The Best of SHA ที่พระบรมมหาราชวัง เขตพระนคร กรุงเทพมหานคร ว่า ททท. มีความยินดีอย่างยิ่งที่ได้มอบรางวัล The Best of SHA รางวัลยอดเยี่ยม ประเภทนันทนาการและสถานที่ท่องเที่ยวแก่พระบรมมหาราชวัง ซึ่งพระบรมมหาราชวัง ได้รับรองมาตรฐาน SHA เมื่อวันที่ 17 มิถุนายน 2563 และมีการพัฒนาการให้บริการและกำกับดูแลสถานประกอบการด้านสุขอนามัยและความปลอดภัยอย่างสม่ำเสมอและดีเยื่ยม เป็นต้นแบบสำหรับภาคส่วนอุตสาหกรรมการท่องเที่ยว จึงได้รับรองมาตรฐาน SHA Plus เมื่อวันที่ 28 ตุลาคม 2564 และได้รับรางวัลยอดเยื่ยมสำหรับรางวัล The Best of SHA จากการ Vote ของนักท่องเที่ยวกว่า 120,000 คน ประจำปีนี้พระบาทสมเด็จพระเจ้าอยู่หัว พระราชทานพระบรมราชานุญาตให้ประชาชนเข้าชมพระบรมมหาราชวังและวัดพระศรีรัตนศาสดาราม ถือเป็นโอกาสอันดีในการต้อนรับนักท่องเที่ยวทั้งชาวไทยและชาวต่างประเทศ โดยผู้สนใจสามารถเข้าชมได้ทุกวัน ตั้งแต่เวลา 08.30 น.– 15.30 น.